paragraph_text: Ako neki predmet koji je dosta blizu promatramo jedanput lijevim, a drugi put desnim okom, slike su nešto različite. Baš zbog te nejednakosti, predmete vidimo prostorno ili plastično, to jest u sve tri dimenzije. Da bismo i fotografije mogli vidjeti plastično, snimamo neki predmet s dva fotografska aparata ili s jednim aparatom s dva objektiva, koji su toliko razmaknuti koliki je razmak očiju. Tako dobijemo dvije fotografije koje možemo promatrati pomoću stereoskopa s dvije optičke leće. Lijevo oko gleda kroz leću lijevu fotografiju, a desno oko desnu. Obje se slike spajaju u cjelinu i dobijemo osjećaj prostornosti.<ref> Velimir Kruz: "Tehnička fizika za tehničke škole", "Školska knjiga" Zagreb, 1969.